Tasekla tamaziɣt, d agerruj yesḥbibren ɣef tmetti akked yidles. Tasekla tella-d d allal yeṭṭfen idles seg tsuta ɣer tayeḍ, tettak-d udem i tmetti ɣef waya tezga tettnerni, yettili-d deg-s ubeddel. Tasekla tamaziɣt s umata ur txulef ara tisekliwin nniḍen ad t-naf tebḍa ɣef tamedyazt akked tesrit, imi tamedyazt ad d-naf deg-s tmedyazt n tyemmat, n tediyanit, n tgerawliwin.... Ma d tasrit tella deg-s: tullist, amezgun, taqsiḍṭ, tamacahut d wungal.